CELEX: 22008D0083
Language: hu
Date: 2007-12-20 00:00:00
Title: 2008/83/EK: Az AKCS–EK Miniszterek Tanácsának 4/2007 határozata ( 2007. december 20. ) az AKCS–EK partnerségi megállapodás Dél-Afrikáról szóló 3. jegyzőkönyvének módosításáról

30.1.2008   
            
            
               HU
            
            
               Az Európai Unió Hivatalos Lapja
            
            
               L 25/11
            
         
      AZ AKCS–EK MINISZTEREK TANÁCSÁNAK 4/2007 HATÁROZATA
   
   (2007. december 20.)
   az AKCS–EK partnerségi megállapodás Dél-Afrikáról szóló 3. jegyzőkönyvének módosításáról
   (2008/83/EK)
   AZ AKCS–EK MINISZTEREK TANÁCSA,
   tekintettel az egyrészről az Afrikai, Karibi és Csendes-óceáni Államok Csoportjának tagjai (AKCS), másrészről az Európai Közösség és tagállamai között 2000. június 23-án Cotonouban (Benin) aláírt partnerségi megállapodásra (1), amint azt a Luxembourgban 2005. június 25-én aláírt, a nevezett AKCS–EK partnerségi megállapodást módosító megállapodás (2) felülvizsgálta, és különösen annak a Dél-Afrikáról szóló 3. jegyzőkönyvére,
   mivel:
   
               (1)
            
            
               Az AKCS–EK partnerségi megállapodás 3. jegyzőkönyvének 5. cikke meghatározza, hogy a megállapodás gazdasági és kereskedelmi rendelkezései nem alkalmazandók Dél-Afrikára.
            
         
               (2)
            
            
               2006. március 7-én a Dél-afrikai Fejlesztési Közösségben (SADC) részes, és az Európai Közösséggel gazdasági partnerségi megállapodásról (EPA) tárgyalásokat folytató AKCS-országok csoportja kérte, hogy Dél-Afrika teljes jogú tagként vehessen részt a tárgyalásokon, aminek eredményeként az EU Miniszterek Tanácsa – bizonyos feltételek mellett – 2007. február 12-én támogatta a kérést.
            
         
               (3)
            
            
               Mivel az EPA-ra irányuló tárgyalások az AKCS–EK partnerségi megállapodásban foglalt gazdasági és kereskedelmi rendelkezésekre épülnek, különösen a 36. és a 37. cikkre.
            
         
               (4)
            
            
               A jogi érthetőség érdekében szükséges a 3. jegyzőkönyv módosítása Dél-Afrikának az EPA-tárgyalásokba történő teljes mértékű bevonása, valamint az EPA-hoz történő esetleges csatlakozása figyelembevétele céljából.
            
         
               (5)
            
            
               A 3. jegyzőkönyv, összhangban annak 7. cikkével, a Miniszterek Tanácsa határozatával vizsgálható felül,
            
         A KÖVETKEZŐKÉPPEN HATÁROZOTT:
   1. cikk
   Az AKCS–EK partnerségi megállapodás 3. jegyzőkönyvének 5. cikke a következő bekezdéssel egészül ki:
   
      „(3)   Ez a jegyzőkönyv nem akadályozza Dél-Afrikát abban, hogy az ezen megállapodás II. címének 3. részében előírt gazdasági partnerségi megállapodások (EPA) egyikét megkösse és aláírja, amennyiben a szóban forgó EPA részes felei így egyeznek meg.”
   
   2. cikk
   Ez a határozat elfogadásának napján lép hatályba.
   
      Kelt Brüsszelben, 2007. december 20-án.
      
         
            az AKCS–EK Nagykövetek Bizottságának elnöke az AKCS–EK Miniszterek Tanácsa részéről, felhatalmazás által
         
         Álvaro MENDONÇA E MOURA
         
      
   
   
      (1)  HL L 317., 2000.12.15., 3. o.
   
      (2)  HL L 209., 2005.8.11., 27. o. Az 5/2005/EK határozatot (HL L 287., 2005.10.28., 1. o.) követően ideiglenes jelleggel alkalmazott megállapodás.